पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना से बचाव व जिले की वर्तमान स्थिति की जानने के लिए शुक्रवार को भाजपा जिलाध्यक्ष सुबाेध कुमार सिंह की अध्यक्षता में भाजपा विधायकों की समीक्षा वर्चुअल बैठक आयोजित की गई। इस अवसर पर जिले में विधानसभा बार काेरोना से बचाव कार्य की समीक्षा की गई। इस दौरान नगर विधायक डॉ. मिथिलेश कुमार ने जानकारी देते हुए कहा कि कुछ दिन पहले शांतिनगर स्थित कोविड सेंटर पर भ्रमण के लिए पहुंचा तो मुख्य द्वार पर ही उन्हें कोविड सेंटर के विषय में जानकारी दी गई। कहा कि कोरोना से बचाव कार्य के लिए कार्यपालिका और विधायिका के बीच पारदर्शिता का होना बहुत ही जरूरी है। कोविड के मद में जिला द्वारा जो भी धनराशि का उपयोग किया जा रहा है इसकी जानकारी यहां के स्थानीय सांसद व विधायकों को भी मिलनी चाहिए। ताकि जनता को महामारी से रोकथाम के प्रयास का स्पष्ट रूप से स्थिति से अवगत कराए जा सके। भाजपा के प्रदेश अध्यक्ष डॉ. संजय जायसवाल के नेतृत्व में कोरोना संक्रमण से बचाव व समाधान के टोल फ्री नंबर जारी किया गया है। कोई भी व्यक्ति 104 या 6200 82 628 8 पर फोन कर अपनी बातों को रख सकते हैं। इसकी जानकारी भाजपा जिला मीडिया प्रभारी आग्नेय कुमार ने दी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn